מאדאם X (סרט, 2021)

"מאדאם X" (באנגלית: Madame X) הוא סרט הופעה תיעודי משנת 2021 בכיכובה של הזמרת-יוצרת האמריקאית מדונה, העוקב אחר סיבוב ההופעות האחד-עשר שלה, "Madame X Tour". הסרט, שנכתב והופק על ידי מדונה בעצמה, צולם בינואר 2020 כאשר ערכה את ההופעות שלה בליסבון, פורטוגל בקוליסאו דוס רקריוס. את הסרט ביימו ריקרדו גומס ו-SKNX (סשה קאסיוהא ונונו שיקו). הבכורה הרשמית של הסרט נערכה ב-23 בספטמבר 2021 במועדון פרדייז על גבי מלון טיימס סקוור אדישן בניו יורק. הסרט פורסם ב-8 באוקטובר 2021 בפרמאונט+, וב-MTV באזורים שבהם פרמאונט+ אינו זמין. אלבום הופעה נלווה יצא לאור באותו יום של הסרט. ההקדמה כוללת מונטאז' של כתבות, עיתונים וצילומים מהקליפים של מדונה, המציגים את מאבקה נגד שנאת נשים, סקסיזם, גילנות, קנאות, גזענות וקידום פמיניזם ושחרור אמנותי. הדבר מוצג כשברקע הרמיקס של האני דיז'ון ל-"I Don't Search I Find". המופע הרשמי מתחיל בציטוט של ג'יימס בולדווין: "האמנות כאן כדי להוכיח שכל בטיחות היא אשליה... אמנים נמצאים כאן כדי להפר את השלווה". ואז, אישה בצללית יושבת ליד מכונת כתיבה; כל לחיצה על מקש נשמעת כמו יריית אקדח, מלווה ברקדנית מטלטלת ונרתעת כאילו נורתה. לאחר מכן, מדונה מופיעה כשהיא מבצעת את "God Control" בזמן שהיא מוקפצת בין מגנים של שני שוטרים. באותו הקטע ישנם שוטרים שתוקפים רקדנים ומתחת למונטאז' מוצגים קטעי וידאו של חדשות. "Dark Ballet" מבוצע לאחר מכן, עם התייחסויות לז'אן ד'ארק והזמרת נלחמת ברקדנים במסכות גז המזכירות את העכברים ב"מפצח האגוזים" (1892). לאחר מכן, מדונה צועקת "לעזאזל עם הפטריארכיה!" לפני שנגררת על ידי רקדנים לבושים כשוטרים לתוך תא מעגלי בבמה. הדבר מוביל לביצוע של "Human Nature", כאשר אצבעות מצביעות מוקרנות על פני הבמה. לקראת הסוף היא מנגנת סולו בונגו ומוקפת ב-11 נשים שחורות – כולל בנותיה התאומות סטלה, אסתר ומרסי ג'יימס – וקוראת את המשפט "אני לא הכלבה שלך!" לאחר מכן, ביצוע א-קפלה ל-"Express Yourself" והפסקה קצרה שבה מדונה פונה לקהל. מדונה ובנותיה מתייחסות לאפשרות שאלוהים יהיה אישה, לתנועת Me Too ו-Time's Up. לאחר מכן, מדונה מחליפה תלבושת מאחורי כמה מראות איפור עם שניים מהרקדנים שלה לבושים במעילי טרנץ' ומשקפי שמש. בינתיים, היא מבצעת בדיחות קומיות עם הקהל כשברקע מתנגנת המוזיקה של מוצרט. "Vogue" ו-"I Don't Search I Find" מבוצעים עם רקדניות דומות החובשות פאות בלונדיניות, לובשות מעילי טרנץ' ונועלות עקבים. לאחר מכן, מדונה מנגנת בגיטרה עבור "American Life" בזמן שמדים נופלים מעל הבמה, ורקדנים לבושים כחיילים סוחבים ארון קבורה. בהמשך, מדונה לובשת מעיל פרווה מלאכותי ומצלמת סלפי באמצעות מצלמת פולארויד. ברקע מוצגים צילומים שונים לפיהם מעריצים תורמים כסף עבור התמונות, שמועבר לארגון הצדקה שלה, להעלות את מלאווי (אנ'). כאשר "Batuka" מתנגן, תזמורת הכוללת 14 נשים מנגנות בתופים בעת שמדונה יושבת בצד. בסמוך לכך, מתנגן השיר "Fado Pechincha" של איזבל דה אוליביירה, בשילוב שתי רצועות מ-Madame X "Killers Who are Partying" ו-"Crazy" – האחרון נוגן באקורדיון. קטע "צ'ה-צ'ה-צ'ה" הלקוח מ-"La Isla Bonita" ושיר חדש בשם "Welcome to My Fado Club", עם אלמנטים של "Sodade" של סזריה אבורה מבוצע. לקראת הסוף "Medellín" מושמע, כאשר מאלומה מוצג על המסכים, ו-"Extreme Occident" מתנגן ברקע. בהופעה עם "Medellín", דייוויד בנדה מצטרף אליה כדי ליצור "אווירת קונגה". מדונה מקיימת אינטראקציה נוספת עם הקהל כולל הקומיקאי דייב שאפל שמשבח אותה על היותה מהפכנית. לאחר מכן, ישנה הפוגה של רקדנים שעושים מהלכים מסונכרנים למילים של "Rescue Me". לקראת הסוף, "Frozen" מתנגן בעת שהזמרת מופיעה באמצע הבמה כשתאורה כבדה מכוונת לעברה. בעת שביצעה את "Come Alive", מדונה והרקדנים שלה עושים שימוש בגלימות צבעוניות. "מאדאם X" כולל צילומים מחופשתה ב-2018 במרוקו עם משפחתה. לאחר מכן, היא מנגנת בפסנתר עבור "Future" ואליהם מצטרפים רקדנים עם נורות אדומות בעיניים; המילה "אזהרה" מהבהבת על הבמה מאחוריה כשהיא שרה. ב-"Like a Prayer" היא מופיעה מול גרם מדרגות בצורת X כשהיא מוקפת במקהלה והקליפ של השיר מוקרן על הבמה. ההופעה הסופית כוללת ביצוע של "I Rise" והיא מתחילה עם אלמנטים מנאומה במהלך טקס פרסי הליגה ההומו-לסבית נגד השמצה לשנת 2019, והפסקת הווידאו כוללת קטעי חדשות של מחאות ומצעדים, מתוך הקליפ שלה לשיר משנת 2019 עם מגזין טיימס. באמצע ההופעה, המסך מציג את צבעי דגל הגאווה כאשר מדונה ורקדניה יצאו מהבמה עם אגרופים מורמים. מדונה הוציאה את אלבום האולפן הארבעה-עשר שלה, Madame X, בשנת 2019, בעת שהתגוררה בליסבון, פורטוגל. היא קיבלה השראה לכתוב את האלבום לאחר שהוזמנה לעיתים קרובות ל"מפגשים בסלון" עם מוזיקאים מקומיים שמנגנים מוזיקת פאדו, מורנה וסמבה. היא גם הביאה את המוזיקאים האלה לבמה של "Madame X Tour"; סיבוב הופעות שכולו אירע בתיאטראות כדי לקדם את האלבום. סיבוב ההופעות נערך בעשר ערים ברחבי אמריקה הצפונית ואירופה, בין 17 בספטמבר 2019 ל-8 במרץ 2020, והכניס כ-51.4 מיליון דולרים במכירות כרטיסים. ב-12 בינואר 2020, חברת שירותי ההפקה מליסבון, קריפטון אינטרנשיונל, פרסמה דרך חשבון האינסטגרם הרשמי שלה תמונה של "כרטיס גישה לכל הבמות" לערב ההופעה בליסבון שהתרחשה באותו היום, ואחריה הקטעים שצולמו והקלטת ההופעה ההיא. במהלך פברואר 2021, לאחר חודשים של פרסומי תהליך העריכה מביתה, מדונה צילמה מחדש אלמנטים ספציפיים של ההופעה עבור הסרט. ב-14 באפריל 2021, היא פרסמה בחשבון הפייסבוק הרשמי שלה שנערכה הקרנה פרטית של "מאדאם X" בתיאטרון של 500 מושבים. הסרט הוקרן בשלושה אירועי הקרנה בלעדיים, ב-8 באוקטובר בלה גרנד רקס בפריז, ב-9 באוקטובר בנייט-אוול דרייב אין במיאמי וב-10 באוקטובר בתיאטרון הסיני TCL בלוס אנג'לס. ב-8 באוקטובר, מדונה הופיעה ב-The Tonight Show בכיכובו של ג'ימי פאלון כדי לקדם את סרט ההופעה Madame X ומאוחר יותר, קיימה הופעה בהפתעה בהארלם במסגרתה ביצעה את "Dark Ballet", "Crazy", "Sodade" ו-"La Isla Bonita" במסגרת The Red Rooster. בהמשך לכך, התהלכה ברחובות וביצעה את "Like a Prayer" מול הכנסייה האפיסקופלית של סנט אנדרו. מאדאם X זכה לביקורות חיוביות בדרך כלל מהמבקרים. במאגר הביקורות של רוטן טומייטוז, הוא קיבל דירוג של 67%, על סמך 6 ביקורות. ב-Metacritic, המקצה דירוג ממוצע משוקלל, הסרט קיבל ציון ממוצע של 62 מתוך 100, על סמך 4 מבקרים, מה שמצביע על "ביקורות חיוביות בדרך כלל". מיק לסאל מסן פרנסיסקו כרוניקל שיבח את הסרט על יכולתה של מדונה לדמיין את עצמה מחדש ולהעלות רעיונות חדשים, ותיאר אותו כ"איפשהו בין הצלחה לניצחון". ג'ון דפור מהוליווד ריפורטר שיבח את המגוון החזותי שלו, אך מתח ביקורת על רשימת השירים שבוצעו במסגרתו. בביקורת שלילית, אוון גליברמן מווראייטי מתח ביקורת על הטון הרציני של הסרט ועל השימוש בשירים מ-Madame X. ב-26 ביולי 2022, מדונה קיבלה מועמדות בקטגוריית "הקליפ הארוך הטוב ביותר" במהלך טקס פרסי הווידאו קליפים של MTV לשנת 2022. ב-22 באוקטובר 2021, מדונה העלתה טיזר לחשבון האינסטגרם שלה מהתכנסות שאלות ותשובות שאירע במהלך הקרנת הבכורה של "מאדאם X". ההקלטה של התכנסות השאלות והתשובות נוהלה על ידי SKNX (סשה קאסיוהא ונונו שיקו) והייתה זמינה לצפייה בפרמאונט+ ב-18 בנובמבר 2021. ההתכנסות הונחתה באמצעות המנצחים של תוכנית הטלוויזיה "המרוץ לדראג של רו פול": סימון ואקווריה. ב-28 באוקטובר 2021, מדונה המשיכה לפרסם רשימה של אמנים שהגישו לה שאלות ביניהם, ליל ויין, בילי אייליש, דוג'ה קאט, איימי שומר, קייטי פרי, קים קרדשיאן, סנופ דוג, FKA טוויגס, ג'רמי סקוט, ליל נאז X, אריאנה גרנדה וג'ימי פאלון. "מאדאם X", במסד הנתונים הקולנועיים IMDb (באנגלית) "מאדאם X", באתר Rotten Tomatoes (באנגלית) Will Lavin, Madonna announces 'Madame X' documentary - watch the teaser trailer, NME, ‏2021-07-15 (באנגלית בריטית) Madonna's 'Madame X' Tour Documentary Will Hit Paramount+ In October, MTV (באנגלית) John DeFore, John DeFore, Madonna in Paramount+’s ‘Madame X’: Film Review, The Hollywood Reporter, ‏2021-10-08 (באנגלית אמריקאית) ‘I love people heckling me’: Madonna unveils new documentary in New York, the Guardian, ‏2021-09-24 (באנגלית) Condé Nast, Inside the Premiere for Madonna’s New Concert Documentary Madame X, Vogue, ‏2021-09-24 (באנגלית אמריקאית) Abbey White, Abbey White, Madonna’s ‘Madame X’ Documentary Lands At Paramount+, Gets October Debut, The Hollywood Reporter, ‏2021-07-15 (באנגלית אמריקאית) ""Madame X is… a 20-tracks live album available to download and stream this Friday!!" - Madonna" Richard Smirke, Richard Smirke, Madonna Talks Giving ‘Zero You-Know-Whats’ on New ‘Madame X’ Album at London ‘Medellin’ Video Premiere, Billboard, ‏2019-04-25 (באנגלית אמריקאית) Women At The Top: Boxoffice Stars In Pre-Pandemic 2020 – Pollstar News (באנגלית אמריקאית) Rockol com s.r.l, √ Madonna: dopo lo stop, il tour riparte dall'Europa. E diventa un dvd, Rockol (באיטלקית) Madonna, 62, rocks black lingerie in 'stunning' — and NSFW — new selfies, www.yahoo.com (באנגלית אמריקאית) Madonna proves she drinks out of the fountain of youth in a colorful Gucci outfit, HOLA, ‏2021-04-15 (באנגלית אמריקאית) Madame X at the Red Rooster, MadonnaTribe, ‏2021-10-09 (באנגלית אמריקאית) Madonna Performs 'Like a Prayer' on Harlem Streets, uk.news.yahoo.com (באנגלית בריטית) Madame X (באנגלית), נבדק ב-2022-08-13 Madame X, נבדק ב-2022-08-13 Mick LaSalle October 8, 2021Updated: October 11, 2021, 3:51 Pm, Review: ‘Madame X’ concert film is a great way to get back into Madonna, Datebook | San Francisco Arts & Entertainment Guide (באנגלית אמריקאית) Owen Gleiberman, Owen Gleiberman, ‘Madame X’ Review: A Madonna Concert Film That’s Heavy on Message, Light on Euphoria, Variety, ‏2021-10-08 (באנגלית אמריקאית) Your 2022 VMA Nominations Are Here: Jack Harlow, Kendrick Lamar, Lil Nas X Lead The Pack, MTV (באנגלית) 2022 MTV Video Music Awards: The Complete Winners List | Entertainment Tonight, www.etonline.com (באנגלית אמריקאית) Madame X Presents: Madame Xtra Q&A, 2021-11-18, נבדק ב-2022-08-13